b'\n_START_ARTICLE_\n18. velja\xc4\x8de u Domovinskom ratu\n_START_PARAGRAPH_\nDomovinski rat po nadnevcima: 18. velja\xc4\x8de u Domovinskom ratu._NEWLINE_1991._NEWLINE__NEWLINE_- Predsjednik Hrvatske dr. Tu\xc4\x91man i predsjednik Makedonije Kiro Gligorov mi\xc5\xa1ljenja su da je jo\xc5\xa1 uvijek mogu\xc4\x87a zajednica suverenih republika, jer postoje zajedni\xc4\x8dki interesi, prije svega one vrste kakvi su interesi zemalja Europske zajednice._NEWLINE_1992._NEWLINE__NEWLINE_- Izme\xc4\x91u Hrvatske i Ukrajine uspostavljeni diplomatski odnosi na razini ambasada._NEWLINE__NEWLINE_- U Srbiji i privremeno zaposjednutim podru\xc4\x8djima Hrvatske ima ukupno 50 koncentracionih logora. U njima se nalazi 5.969 Hrvata i drugih nesrpskih gra\xc4\x91ana, pi\xc5\xa1e predsjednik saborskog odbora za ljudska prava Neven Jurica Amnesty International, Helsinki Watchu, Me\xc4\x91unarodnoj helsin\xc5\xa1koj federaciji i lordu Carringtonu._NEWLINE__NEWLINE_- Radnici za koje se osnovano sumnja, ili \xc4\x8dak pouzdano zna da su svojim djelovanjem sudjelovali u teroru ili ratu protiv Republike Hrvatske, ne mogu se vratiti na svoja radna mjesta u Hrvatskoj, priop\xc4\x87uje Ministarstvo rada, socijalne skrbi i obitelji Vlade Hrvatske._NEWLINE__NEWLINE_- U Hrvatsku u sve ve\xc4\x87em broju sti\xc5\xbeu prognani Hrvati iz Vojvodine._NEWLINE_1993._NEWLINE__NEWLINE_- Etni\xc4\x8dko \xc4\x8di\xc5\xa1\xc4\x87enje okupiranih podru\xc4\x8dja sjeverne Dalmacije \xc4\x8detnici dovr\xc5\xa1avaju nao\xc4\x8digled cijeloga svijeta, broj Hrvata koji je preostao na tim podru\xc4\x8djima postao je simboli\xc4\x8dan, re\xc4\x8deno u \xc5\xa0ibeniku nakon posljednje evakuacije 375 prognanih Hrvata iz Knina i njegove okolice._NEWLINE__NEWLINE_- Pobunjeni hrvatski Srbi iz zasjede, stotinjak metara od kontrolne to\xc4\x8dke UNPROFOR-a, u Pakrace ubili civile Hrvate, Petra Si\xc4\x87a i Roberta Ivanovi\xc4\x87a._NEWLINE__NEWLINE_- Pomo\xc4\x87 obnoviti \xc5\xa1to prije - izjava je Vije\xc4\x87a sigurnosti UN nakon \xc5\xa1to je visoka povjerenica za izbjeglice UN Sadako Ogate odlu\xc4\x8dila uskratiti humanitarnu pomo\xc4\x87 BiH._NEWLINE__NEWLINE_- Ambasador najsiroma\xc5\xa1nije zemlje na svijetu, Ekvatorijalne Gvineje, prema Tanjugu, prelo\xc5\xbeio u Beogradu predsjedniku tzv. SR Jugoslavije \xc4\x86osi\xc4\x87u da JAT u njegovoj zemlji osnuje zajedni\xc4\x8dku zrakoplovnu kompaniju._NEWLINE__NEWLINE_- Vrhovni sovjet Rusije usvojio odluku kojom od vlade zahtijeva pokretanje inicijative u Vije\xc4\x87u sigurnosti UN za uvo\xc4\x91enje sankcija protiv Hrvatske._NEWLINE__NEWLINE_- Njema\xc4\x8dki ministar obrane Volker Ruhe izjavio u Washingtonu da \xc4\x87e SAD krenuti u vojnu provedbu zone zabrane letova nad BiH._NEWLINE_1994._NEWLINE__NEWLINE_- U pismu veleposlanika Republike Hrvatske pri UN Maria Nobila glavnom tajniku UN Boutrosu Ghaliju navodi se da Ghali verificira povla\xc4\x8denje HV iz BiH, ali da je ono vezano uz jamstva Vije\xc4\x87a sigurnosti za sigurnost hrvatskih enklava u srednjoj Bosni._NEWLINE__NEWLINE_- Glavni tajnik UN Boutros Ghali, u svom pismu Vije\xc4\x87u sigurnosti, potvrdio "odre\xc4\x91eno povla\xc4\x8denje" Hrvatske vojske iz BiH, no UN "procjenjuju da bi u BiH moglo biti jo\xc5\xa1 oko 5.000 pripadnika HV"._NEWLINE__NEWLINE_- Pobunjeni Srbi iz Hrvatske zaposjeli most preko Save izme\xc4\x91u Stare i Bosanske Gradi\xc5\xa1ke, koji je bio pod kontrolom UNPROFOR-a._NEWLINE__NEWLINE_- Brojne diverzantske skupine muslimanske vojske napale prilaze Vitezu, a u borbama prsa u prsa poginula tri pripadnika HVO-a._NEWLINE__NEWLINE_- Sastanak generala Rose i Deli\xc4\x87a u Splitu odgo\xc4\x91en zbog lo\xc5\xa1eg vremena._NEWLINE__NEWLINE_- U nadzoru zra\xc4\x8dnog prostora BiH najneposrednije sudjeluje 175 zrakoplova iz stalnog sastava NATO-a, helikopteri nisu ura\xc4\x8dunati._NEWLINE__NEWLINE_- Britanski premijer John Major odbio poslati nova poja\xc4\x8danja u Bosnu, istaknuv\xc5\xa1i u britanskom parlamentu da "Britanija ve\xc4\x87 ispunjava svoj dio me\xc4\x91unarodnih obveza u Bosni" (2.300 vojnika)._NEWLINE_1995._NEWLINE__NEWLINE_- Vije\xc4\x87e sigurnosti UN-a, zatra\xc5\xbeilo hitan prekid borbi oko Biha\xc4\x87a, osudiv\xc5\xa1i ometanje dostave humanitarne pomo\xc4\x87i._NEWLINE__NEWLINE_- Odbor za sankcije Vije\xc4\x87a sigurnosti UN-a, na zahtjev Rusije, odobrio isporuku plina Srbiji za humanitarnu namjenu._NEWLINE__NEWLINE_- Trgovina benzinom izme\xc4\x91u Albanije i Crne Gore, kojom se kr\xc5\xa1i embargo protiv tzv. SR Jugoslavije, poprimila tolike razmjere da od transporta benzina Skadarskom jezeru prijeti ekolo\xc5\xa1ka katastrofa._NEWLINE_1996._NEWLINE__NEWLINE_- Zavr\xc5\xa1en Rimski sastanak predsjednika Tu\xc4\x91mana, Izetbegovi\xc4\x87a i Milo\xc5\xa1evi\xc4\x87a, a nakon povratka dr. Tu\xc4\x91man izjavio kako je postignut napredak u smislu otklanjanja nesporazuma i kriznih situacija koje su prouzrokovali oni koji \xc5\xbeele kompromitirati Daytonske sporazume.'